title: Nicoya gazaxo
text: Gola ke Nicoya gejowon ice Istefa Amerika, tazukaweyer viele moni 800 RGJ gan yona kolamasa lospa mal krant ke México lentuon zo kereleyer, i gan lospa otcesa il Olmeca kofelira. Bata lospa grupenon yoltkirafa gu Chorotega va Rivas woday koe Nicaragua is tawavokipi ke Guanacaste koirubayad, pilkovon ko Nicoya dega. Va lo daref arayik malplatiyid. Azon direfa artlanira ke Nicarao saneik ko Rivas woday jupayad da Chorotega sane van loa ewala ke Nicoya pargalu is taltefa krimta ke dega va int goveliziyir. Acum va amerindafa lospa ke istexo is geexo ke Costarika toz uzeyed aze turestayad, exoneson va arayafa gluya do Istefa Amerika.